Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 436

4. Textil- és ruhaipari elméleti és gyakorlati feladatok 4.1. Alapanyag és áruismeret alkalmazásának feladatai — A textilipari nyersanyagok (természetes, mesterséges és kevert szálasanyagok) főbb viselésre és használatra vonatkozó tulajdonságainak jellemzése. — A fonal és cérnagyártás alapfogalmai, különbsége. — Fonalféleségek, cérnafajták ismerete, és felhasználási lehetőségeik meghatározása a divatigényeknek megfelelően. — Az öltözködési alapanyagok előállításának alapismeretei (szövés, kötés, mintázás) és jellemzése. — A kikészítés alapismeretei és jellemzése. — Áruismeret: szövetminőségek típusainak viselési és megmunkálási tulajdonságainak és felhasználási területeinek jellemzése. 4.2. Szerkesztési és modellezési ismeretek alkalmazásának feladatai Divatrajzolvasás: — Divatrajzok jellegzetességeinek szakszerű leírása, funkció, szín, alapanyag, szabászati jelleg és technológiai kivitel szerint. Szabásminták szerkesztése: — Női arányos testalkat felépítésének jellemzése. — Mérettáblázatok használata. — Arányostól eltérő alkatok jellemzése. — Alapvető női felsőruházati cikkek és alkatrészeik szerkesztése (szoknya, ruha, női blúz, blézer, nadrág). Modellezés: — Divatrajzról, alapminták felhasználásával és átalakításával különféle divatvonalú szoknyák, ruhák, nadrágok és kosztümkabát szabásmintáinak elkészítése. 4.3. Szabás-varrás gyakorlati feladatai — A felfektetés, felrajzolás, szabás alapelveinek ismerete és alkalmazása. — A legismertebb kézi öltések és gépi varrástípusok készítése. — A ruházat legjellemzőbb kisalkatrészeinek készítése. — Egyedi méretre készülő alapvető ruhadarabok lepróbálása, leigazítása, elkészítése a ragasztási, varrási, vasalási műveletek alkalmazásával. — A szabás, varrás, vasalás eszközeinek használata.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes